b'\n_START_ARTICLE_\nCh\xc3\xa9n\xc3\xa9railles\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Marche 19 km severno od Aubussona.\n_START_SECTION_\nUprava\n_START_PARAGRAPH_\nCh\xc3\xa9n\xc3\xa9railles je sede\xc5\xbe istoimenskega kantona, v katerega so poleg njegove, vklju\xc4\x8dene \xc5\xa1e ob\xc4\x8dine Le Chauchet, Issoudun-L\xc3\xa9trieix, Lavaveix-les-Mines, Peyrat-la-Noni\xc3\xa8re, Puy-Malsignat, La Serre-Bussi\xc3\xa8re-Vieille, Saint-Chabrais, Saint-Dizier-la-Tour, Saint-M\xc3\xa9dard-la-Rochette in Saint-Pardoux-les-Cards s 4.141 prebivalci._NEWLINE_Kanton Ch\xc3\xa9n\xc3\xa9railles je sestavni del okro\xc5\xbeja Aubusson.\n_START_SECTION_\nZgodovina\n_START_PARAGRAPH_\nHrib nad mo\xc4\x8dvirnatim ozemljem, na katerem se nahaja Ch\xc3\xa9n\xc3\xa9railles, je bil v srednjem veku obdan z mo\xc4\x8dnim obzidjem, sredi katerega je stal grad. V zgodnjem 15. stoletju je bil v vojni proti Angle\xc5\xbeem skoraj popolnoma uni\xc4\x8den, obnovljen v letih 1430-1440 pod grofi iz Marche, Bernardom in Jacquesom Armagnacom. Slednji je kraju obnovil ve\xc4\x8d privilegijev, ki ga je imel Ch\xc3\xa9n\xc3\xa9railles \xc5\xa1e iz leta 1265. V \xc4\x8dasu francoskih verskih vojn je stal na strani Katoli\xc5\xa1ke lige, po osmih mesecih obleganja se je zaradi iz\xc4\x8drpanosti moral predati hugenotom.'